Моңғолияда Қасым-Жомарт Тоқаевты салтанатты қарсы алу рәсімі өтті
DATE: 09:01, 29 Қазан 2024 | GMT +5
TITLE: Моңғолияда Қасым-Жомарт Тоқаевты салтанатты қарсы алу рәсімі өтті
URL: https://kaz.inform.kz/news/mongoliyaga-kasim-zhomart-tokaevti-saltanatti-turde-karsi-alu-rasm-ott-c42d8c/
META: DATE: 09:01, 29 Қазан 2024 | GMT +5
TOTAL WORDS: 150
AUTHOR(S):
TEXT: Үкімет үйі алдындағы сухэбатыр алаңында құрмет қарауылы және сауыт киген салт атты моңғол жауынгерлері сап түзеп тұрды. Құрмет қарауылы бастығының рапортынан кейін екі елдің мемлекеттік әнұрандары шырқалды, мемлекеттер басшылары бір-біріне ресми делегация мүшелерін таныстырды. Содан соң Қасым-Жомарт Тоқаев Құрметті қонақтар кітабына қолтаңба қалдырды. Фото: Ақорда. Салтанатты рәсімнен кейін президенттер келіссөз залына барды. Фото: Ақорда. Фото: Ақорда. Фото: Ақорда. Сапар аясында жоғары деңгейдегі келіссөздер, сондай-ақ бірқатар маңызды құжатқа қол қою жоспарланған. Еске салсақ, 28-29 қазан күндері Президент Қасым-Жомарт Тоқаев Моңғолияға мемлекеттік сапармен баратынын хабарладық. Мемлекет басшысы Президент Ухнаагийн Хурэлсухпен келіссөз жүргізеді. Сондай-ақ Моңғолияның Ұлы Мемлекеттік Хуралының Төрағасы Дашзэгвийн Амарбаясгаланмен және премьерминистр Лувсаннамсрайн оюунэрдэнэмен кездеседі. Мыңдаған жылдарға созылған тарихи байланысы бар екі халықтың қазір түрлі саладағы қарым-қатынасы жақсы деңгейде. Екі ел басшысының кезекті кездесуінде саяси және экономикалық байланыстарды нығайту жайы талқыланып, бірқатар келіссөз өтуі мүмкін екені айтылды. Сонымен қатар Қазақстан мен Моңғолияға арасындағы ұзақ жылғы байланыс туралы Kazinform тілшісінің материалынан оқуға болады
